經數: 一八二一

經名: 俱舍論記卷第二十四

頁數: 三六一

上	欄

於中般. 以中般人斷餘惑盡般有餘已. 無

惑潤生不心生有卽般無餘. 例彼生般亦

無餘依此不應理至無自在故者. 論主

破. 此不應理. 彼色界中於捨壽命促入涅

槃無自在故. 於初生時斷餘惑盡名爲

生般. 後盡彼壽方般無餘. 故釋生般不約

無餘. 故正理云. 約有餘依說爲生般. 非□

生已便般無餘. 彼捨壽中無自在故有

行般者至無速進道故者. 有行般者. 謂欲界

沒往於色界. 生已長時加行勤修. 由多功用

方般有餘涅槃. 此唯有勤修行故名有行

無速進道故. 生已簡異中般. 長時簡異生

般. 有勤修簡異無行無行般者至速進

道故者. 無行般者. 謂欲界沒往於色界. 生已

經久加行懈怠. 不多功用便般有餘涅槃.

以闕勤修速進二道故名無行. 生已簡異

中般. 經久簡異生般. 闕勤修簡異有行

有說此二至得涅槃故者. □異說. 由緣有

爲聖道斷惑得涅槃者名爲有行. 由緣

無爲聖道斷惑得涅槃者名爲無行

此說非理太過失故者. 論主破. 中生般等亦

緣有爲無爲斷惑. 亦應名爲有行無行

然契經中至便般涅槃者. 述經部解. 然

契經中先說無行. 後說有行般涅槃者. 如

是次第與理相應. 論主意朋經部所以印

可. 無勤修行有速進道. 無行之人而成辨

故. 無速進道有勤修行. 有行之人而成辨

故或無行有行而能成辨無學果故. 無行之

人起速進道不由功用得般涅槃. 有行之

中	欄

人起勤修行要由功用得般涅槃因此

義便復解生般涅槃. 得最上品道隨眠最

劣. 故生不久便般涅槃名爲生般言

上流者至方般涅槃者. 謂生色界二生已去.

般涅槃者總名上流. 此唯上流不下流故名

爲上流. 異生之人雖有上流. 亦下流故不

名上流卽此上流至爲極處故者. 明

上流別. 開章略釋謂若於靜慮至般涅

槃者者. 別釋雜修上流. 於中有三一者

全超. 初生梵衆次生色究竟. 頓1超中間十

四天處是名全超二者半超. 於色界中

十六天處. 從彼梵衆漸漸次第生下淨居.

或*超十三處或十二處. 乃至中間. 能*超一

處. 生色究竟. 超非全故名爲半超. 聖必不

生大梵天處. 是起戒禁僻見處故. 自謂究

竟一2道師故. 故不生彼. 不生無想理在

絶言故不別簡. 或可影顯此半超人於

十六天極少三生. 初生梵衆. 次十四天中隨

生一處. 後生色究竟若極多生十五. 於

十六天隨其所應中間越一. 生餘十五

三者遍沒. 從彼梵衆漸次生後十四天處.

皆遍受生. 最後方能生色究竟. 一切處死故

名遍沒. 一切處謂十六處. 無不還者於已

生處受第二生. 由彼於生容心勝進所以

上生. 非心等故故不重生. 非心劣故故不

下生. 卽由此故不還義滿. 不復還生曾生

處故尙不生本處肉有生下. 卽由此義

顯欲生聖不名不還. 而於一處有重生義.

故婆沙一百七十四云. 復次生欲界聖者不

下	欄

名不還. 而名七3返有等. 故生上下亦一

處重生. 生上界聖者名曰不還. 故唯生上

亦不重生. 由此義故不還義滿. 以尙不生

本處肉有生下者(已上論文)復總結言. 應知此

謂二上流中由有雜修靜慮因故. 往色究

竟般涅槃者餘於靜慮至方般涅槃者.

別釋無雜修上流. 有餘上流. 於諸靜慮無

雜修者. 能往有頂方般涅槃. 謂彼先無雜

修靜慮. 由於諸四定愛味爲生緣. 此沒遍

生色界十一處. 唯不能往五淨居天. 復從

色界廣果天沒. 於下三無色次第生已. 後

生有頂方般涅槃. 應知樂定上流. 於十五

處. 全超受二生. 半超極少三生. 極多十四

生. 遍沒十五生也. 故婆沙一百七十四云. 復

次上流有三種. 一全超. 二半超. 三一切處沒

全超者. 謂欲界沒生梵衆天. 梵衆天沒生

色究竟. 或生非想非非想處而般涅槃半

超者. 謂欲界沒生梵衆天. 梵衆天沒於上一

切天處或更生一處. 或二或三或四或五.

乃至或唯超一處遍生餘處. 然後生色究

竟. 或生非想非非想處而般涅槃一切處

沒者4謂欲界沒生梵衆天. 梵衆天沒生梵

先行天. 如是次第生上諸處. 乃至廣果天.

從此以上有二路別. 一入淨居. 入無色

入淨居者廣果天沒生無煩天. 次第二乃至

生色究竟而般涅槃入無色者廣果天沒

生空無邊處. 次第乃至生非想非非想處而

般涅槃如一切處沒有二路別. 應知全

超半超亦爾解云言梵先行天者. 梵王欲

經數: 一八二一

經名: 俱舍論記卷第二十四

頁數: 三六二

上	欄

出在1前行列. 或在*前行. 又婆沙云. 問如

說退住初靜慮生梵衆天. 作全超半超一

切處沒上流. 彼若退住第二靜慮生少光

天. 退住第三靜慮生少淨天. 退住第四靜

慮生無雲天等. 彼亦得2作全超半超一

切處沒上流不耶. 有說不得. 以生梵世於

上不還所應生處3更無缺減故. 依彼建立

全超半超一切處沒. 若退生上地處便缺

減故. 不依彼立全超等. 有說彼亦得名半

超. 以超少分中間處故. 有說亦得具名三

種. 彼說從欲界沒隨生何處. 卽於彼上

所應生處. 亦可施設全超半超一切處沒

4故. 問若不還者欲界沒生無色界. 亦得作

全超等不5耶. 有說不得. 有說彼亦得名半

超. 有說彼亦具名三種此中所以皆如前

釋二上流中至行色界者者. 明二上流

差別不同. 二上流中前觀. 後止. 樂慧樂定

有差別故. 二上流者二生已上於下地中

得般涅槃. 見不違理. 而言此往色究竟天

及有頂天爲極6處者. 由此過彼無行處

故. 如預流者極七返生. 於中亦有一二生

等. 又總結言. 此五名爲行色界者. 樂定上流

雖生有頂. 曾經色界生故亦名行色界. 是

五不還中上流攝也行無色者至成六

不還者. 上來釋前六句. 此釋第七句. 明無

色界四種不還. 行無色者差別有四. 謂在

欲界從此命終. 不生色界超生無色. 此中

差別唯有四種. 由生般等有差別故. 於前

五內唯除中般. 此四合名無色不還. 此無

中	欄

色一. 幷前五種成六不還復有不行

至幷前六爲七者. 釋第八句. 此明現般. 復

有不行色無色界. 卽住於此欲界生中得

不還果. 旣得果已. 卽於此生能般涅槃名

現般涅槃. 縱於欲界曾經七生. 家家一來

一間等人. 至此位中亦名現般. 此現般一.

幷前六種爲七不還

於行色界至故成三九別者. 此卽第二明九

不還論曰至故成九種者. 此卽總標

何等爲三者. 中生上流有差別故者.

答云何三種各分爲三者. 復問九種

且中般涅槃至無雜亂失者. 答. 中般分

三. 一速. 二非速. 三經久得般涅槃. 三火星

喩如前應知. 故正理云. 初起至遠近當生

處得般涅槃生般亦三. 一生. 二有行. 三

無行般涅槃故上流亦三. 一全超. 二半超.

三遍沒有差別故三三非一名諸三種.

然諸三種一切皆由速非速經久得般涅槃

故分爲九種. 更互相望無雜亂失. 中三是

速. 生三非速. 上流三經久. 就此三三各分

三種. 一速. 二非速. 三經久如是三種至

經久不同者. 別釋三種九種不還. 此卽總

標且總成三至根差別故者. 此卽別明

三種不還. 且總成三. 由造作增長順起業

故名爲中般. 中有名起. 對向當生暫時能

故. 如前已說. 由造作增長順生業故名爲

生般. 由造作增長順後業故名爲上流. 如

其次第配釋三種. 或如其次第中般下品.

生般中品. 上流上品. 煩惱現行有差別故分

下	欄

爲三種. 及中般上根. 生般中根. 上流下根.

有差別故分爲三種此三一一至成

三九別者. 此卽別明九種不還. 中生上流

此三一一. 如其所應亦由業惑根有差別

故. 各有三別故成九種. 此三非皆由業

惑根故. 言如其所應. 粗類大同. 於中細說

非無差別謂初二三. 三三之內初二三

也. 卽是中三生三. 但由惑根有差別故各

成三種. 非由業異. 中般三人同受起業. 無

差別故. 生般三人同受生業. 無差別故. 後

三上流不但由有惑根不同. 亦由順後7受

業有差別故分成三種. 上流得有全超半

超遍沒業異故分三種言順後受業者.

非唯四業中順後受定業. 聖人亦造不定業

故. 言順後受業. 對中生說又解理實聖

人亦造不定業. 此文且說順後受8定業

問如生色界樂慧上流具生五淨居天. 初

應名生. 第二已去名後. 如何此文總名順

後解云身在欲界造五淨居引業. 若

不爾者如何名後又解亦造順生. 而言

後者從多分說. 若作此解. 色界亦造淨居

引業又解亦造順生. 言順後者. 對中

生說名爲後故總結可知

若爾何故至有往無還故者. 此卽第三明七

善士趣問. 若行色界有九9種不還. 何故經

中佛唯說有七善士趣. 問及頌答論曰

至且立爲一者. 釋上兩句. 中生二種各分爲

三. 上流爲一. 經依此立七善士趣. 謂上流

人有上流法故名上流. 由此義同雖有三

經數: 一八二一

經名: 俱舍論記卷第二十四

頁數: 三六三

上	欄

種且立爲一. 又婆沙一百七十五云. 問如

生不生各有三種. 上流亦爾. 謂全超半超

一切處沒. 何故說一耶. 答生不生各是一有

相續. 於中分位差別難知. 欲令知故各說

三種. 上流三種生數自辨. 差別易知. 是故但

隨上行義勝合說一種復次生與不生

一期時促. 於差別義唯有爾所易可建立.

是故分三. 上流時長差別多種. 分齊難辨故

合立一復次生不生亦有等義. 上流亦

有別義. 欲以二文互相顯故作如是說

復次生與不生. 善士趣相現前易了. 以

彼速趣般涅槃故各分爲三. 其上流者. 善

士趣相微隱難知. 以1彼尙經多生死故

2但合說一(解云生者3生有. 不生4者中有)何獨依此至

無差別故者. 釋下兩句問. 何獨依此立善

士趣. 不依所餘預流一來有學聖者立善

士趣. 趣是行義. 所餘有學預流一來皆行善

業5與不還人無差別故唯此七種

至立6善士趣者. 答. 唯此七種皆行善業不

行惡業. 餘預流等卽不爾故. 彼雖行善亦

行惡故. 又唯7七種行往上界. 不復還來欲

界受生. 餘預流等8則不爾故. 不9往上界

但生欲故. 故獨依10此立善士趣若爾

何故至乃至廣說者. 難. 若爾何故契經中言.

云何善士. 謂若成就有學正見. 乃至廣說. 具

成八正. 是*則有學皆名善士. 何故言餘非

善士趣諸餘有學至往上界故者. 通. 諸

餘有學預流等人. 若就異門成就八正. 亦

可說爲有善士性. 以諸有學由成八正.

中	欄

於五種惡殺盜邪□□語飮酒皆獲得畢

竟不作律儀故. 不善煩惱多已斷故. 應名

善士. 今者所立七善士趣. 不就異門. 約唯

行善不行惡故. 唯託勝因往上界故. 立

善士趣. 又婆沙云. 問行無色界不還於行

色界不還有五事勝. 謂界勝地勝斷煩惱

勝損11減蘊勝三摩□底勝. 何故不立爲善

士趣. 有說若粗顯易了立善士趣. 彼不顯

了是故不說. 廣如彼說又云. 問何故阿

羅漢非善士趣. 12答復次趣上生者立善士

趣. 阿羅漢無生. 是故不立復次趣上果

者立善士趣. 阿羅漢卽是上果. 更無上果

可趣. 是故不立. 廣如彼說

諸在聖位至無練根幷退者. 此卽第四明非

生上界. 上兩句明非生上. 下兩句明無

練根退論曰至極有頂者者. 欲聖經生.

若能勵力起得聖道. 斷諸煩惱必不生上.

厭欲界生多苦惱故. 恐生上界有長時苦.

同欲界故. 故欲13界經生不生上界. 色界

無苦厭心劣故. 故於色界經生聖者. 容生

無色問欲聖經生不生上界. 欲聖經生

亦應不更生欲解云雖於欲界經生聖

者極生厭離. 惑難斷故. 道未熟故. 所以更

受欲界多生. 若經生聖能起聖道. 於此身

中必斷惑盡故. 不往*彼上界受生

然天帝釋至佛亦不遮者. 會釋經文. 然天帝

釋. 五衰相現來歸世尊. 佛爲說法得預流

果. 雖復得果. 然作是言. 曾聞有天名色究

竟. 願我命終後退落人中爲佛弟子. 若不

下	欄

獲得阿羅漢果當生彼天毘婆沙師作

14如是釋. 彼天帝釋雖得預15流由不能

了對法相故作斯謬說. 若謬說者佛何不

遮. 爲令帝釋一時喜故佛亦不遮. 故正理

六十五釋云. 我後者. 三十三天自在異熟最

後邊際. 言退落者謂於後時若不獲得阿

羅漢果. 當生彼者. 謂願當生色究竟天. 勿

生欲界. 以天帝釋緣五死相極生憂苦. 來

歸世尊. 死相□除. 便作是說. 爲令喜故. 又

觀遮彼無多益故. 佛不遮止卽此已

經至幷退者. 釋下兩句. 明經生聖無練根

退何緣不許至幷退者. 問以必無

故者. 答何緣必無者. 徵經生習根

至所依止故者. 釋. 經生習根極成熟故. 及得

殊勝所依身故. 昔是凡身未名殊勝. 經生

聖者唯是聖身方名殊勝. 或上界身亦名殊

勝. 由此彼無練根退理又解經生習根

極成熟故顯無練根. 及得殊勝所依止故

顯無退也. 應知欲界唯人趣退. 三惡趣中

無聖道退. 天趣雖有. 彼無退具功德堅牢.

設不經生亦不退也何緣有學至般涅

槃者者. 問意可知以彼聖道至無如是

能者. 答. 一聖道未熟. 二難令現起. 三隨

16眠非劣. 故住彼中有無有般涅槃. 又毘

婆沙者作如是釋. 一諸欲界法極難越故.

二彼尙有餘多所作故. 多所作者. 謂應進

斷欲界不善上界無記二煩惱故. 及應17進

得若二沙門果. 謂從一來進得不還阿羅

漢果. 若三沙門果. 謂從預流進得一來不

經數: 一八二一

經名: 俱舍論記卷第二十四

頁數: 三六四

上	欄

還阿羅漢果. 幷應總越三界生死有漏法

故又解及應進得若第二一來果. 若第三

不還果. 幷應總越三界法故得阿羅漢果.

住中有位無如是能. 色界不爾. 故住中

有能般涅槃. 又婆沙一百七十四云. 問如欲

界沒受色界中有得般涅槃. 如是從色界

沒受色界中有. 亦般涅槃不. 答不爾. 所以

者何. 彼於欲界多苦多障多諸災橫可厭

之身極生厭逆. 旣捨離已. 起色界中有現

在前時. 於當所受長時異熟亦生厭患便

般涅槃. 色界無有如是災橫極可厭事令

生厭逆. 如於本有有緣□故1不般涅槃.

今中有亦爾. 故從彼沒所起中有不般涅

槃

前說上流至及遮煩惱退者. 此卽第五明雜

修靜慮. 初句答初問. 第二句答2第二問. 下

兩句答第三問論曰至彼最勝故者. 釋

初句. 等持堪能樂行最勝故. 先雜修第四靜

慮. 後方3雜修下三靜慮如是雜修至

雜修靜慮者. 釋第二句. 不還無學方能雜修.

起多念心是遠加行. 至二念心加行成滿

次後唯從一念無漏如無間道. 卽入有

漏不染無知定障成就得俱滅引起一念

有漏現前亦如無間道*則入無漏不染無

知定障成就得俱滅. 望前應是解脫道. 與

從無漏入有漏不染無知定障不成就得

俱生故. 今但望後從有漏入無漏不染無

知定障成就得俱滅故. 如無間道第三刹

那無漏心起. 與從有漏入無漏不染無知

中	欄

定障不成就得俱生故. 如解脫道如是

有漏中間刹那. 前後刹那無漏雜故. 名雜修

定根本圓成. 前二刹那似斷惑無間道. 與不

染無知成就得俱滅. 第三刹那似解脫道.

與不染無知不成就得俱生. 如是雜修第

四定已. 乘此勢力隨其所應亦能雜修下

三靜慮. 又顯宗三十一云. 雜修靜慮五蘊爲

體. 然於此中諸世俗智是四法四類八智

所雜修(已上論文)此雜修定4說力起故. 先於欲

界人趣三洲. 雜修定已後若退失生色界中.

亦能如前欲界雜修靜慮. 三洲厭强. 又慧

勝故能初雜修. 不通餘5處. 故顯宗三十一

云. 誰於靜慮能雜熏修. 唯諸聖者通學無

學. 學位唯通信解見至. 於無學位通時非

時. 必先6三洲雜修靜慮. 退生色界. 亦能雜

修. 退已練根成見至姓. 從欲界沒生色界

中. 乘前復能雜修靜慮. 故六種姓皆有上

流雜修靜慮至起煩惱退者. 釋下兩

句. 如文可知

雜修靜慮至生有五淨居者. 此卽第六明淨

居唯五論曰至淨居唯五者. 略釋可

知何謂五品者. 問謂下中上至令

感淨居者. 答. 一下二中三上四上勝五上

極品差別故. 此中初品據成滿時三心現前

便得成滿. 第二品成滿更有三心加前爲

六. 第三品成滿更有三心加前爲九. 第四

品成滿更有三心加前爲十二. 第五品成

滿更有三心加前爲十五. 故婆沙一百七

十五云. 此一一品. 於成滿位皆有三心. 一

下	欄

心有漏. 7二心無漏. 如是總有十五心. 五心

有漏. 十心無漏(已上論文)又解初品最劣修至

三心卽得成滿. 第二品漸勝至起三心猶

爲加行. 更起三心方始成滿. 幷說近加行.

故言第二有六心也. 後三品心准釋可知.

故正理六十五云. 此中初品三心現前便得

成滿. 謂初無漏次起有漏後起無漏. 第二中

品六心現前方得成滿. 謂二有漏爲四無漏

之所雜修. 如是所餘隨其次第有九十二

十五念心如應現前方得成滿(已上論文)雖有兩

解前解爲勝. 眞諦亦同前解. 又正理云. 如

是十五有漏無漏心. 皆是先來未曾得今得

有餘師說. 初五無漏是從先來8未得今

得. 餘十皆是曾所得心. 前五現前時已未來

修故. 正理所說皆非正義. 故婆沙一百七十

五. 有說五是未曾得十是曾得. 謂前五現在

前時. 餘十未來修故有說十是未曾得五

是曾得. 謂前十現在前時. 後五未來修故

如是說者此*則不定. 或有十五皆未曾得.

或有十五皆是曾得. 或有少分曾得. 少分未

曾得又云. 如是說者. 此卽不定. 或有不

起定能十五心相續而轉. 或復起定. 於中

或有起三心已而便起定. 或有起六心已

而便起定. 或有起九心已而便起定. 或有

起十二心已而便起定. 是故於彼五品中

間. 或起不起雜修成滿又婆沙云. 如是說

者. 能雜修作十六行相. 所雜修或作十六

行相. 或作餘行相. 謂無量解脫勝處(已上論文)如

是五品雜修靜慮如其次第感五淨居. 應

經數: 一八二一

經名: 俱舍論記卷第二十四

頁數: 三六五

上	欄

知此中前後無漏勢力. 熏修中間有漏令

感1淨居. 非無漏感. 棄背有故. 以因有五

品故淨居唯五. 故婆沙一百七十五云. 有說

雜修靜慮有五品故. 所感淨居亦唯有五.

問*則雜修靜慮何故唯五不增不減. 答雜

修勢力唯爾所故. 如見道十五心勢力. 唯爾

所不增不減. 如是雜修靜慮勢力. 亦十五

心而無增減廣如彼說有餘師言

至感五淨居者. 有餘師言. 由信等五次第增

上感五淨居. 謂或有時信根增上雜修靜

慮. 或有乃至慧根增上雜修靜慮. 隨此差

別感五淨居故唯有五. 又婆沙云. 問雜修

下三靜慮有幾品. 有說但有三品. 謂下中

上. 下地無有五淨居2果故. 如是說者. 亦有

五品. 問彼無五果何故有五品因. 答雖無

五果. 而其彼定法有五品. 復次下地雖無.

五淨居果. 而有五品根故問因論生論

下三靜慮旣有五品雜修. 何緣無有五淨居

果答如非其3因非其器. 乃至廣說. 彼

次聖者厭患異生共生處故心生淨居. 若

下地有淨居者. 便於異生共生處所不能

厭離. 於上處所未離染故. 復次聖者厭災

患處故心生淨居. 下三地中皆有災患故

無淨居(廣如彼說)問4聖生淨居造引業不. 解云

此論旣云熏修有漏令感淨居. 明知聖人

造牽引業. 又婆沙異熟因雜修靜慮業引

五淨居衆同分

經說不還至轉名爲身證者. 此卽第七明身

證不還論曰至故名身證者. 有滅定得

中	欄

起名得滅定. 卽不還者. 若於身中有滅定

得. 轉名身證. 謂不還者. 由此色身而能證

得滅盡定似涅槃法故名身證如何

5說彼但名身證者. 問以心無故依身生

故者. 答. 入滅盡定以心無故. 依身生故名

身證. 後出定已猶名得彼. 得依身生故亦

名爲身證理實應言至身寂靜故者. 論

主述部解. 理實應6言非正入彼滅盡定

時名爲身證. 彼從7滅定起. 得先未得有

識身寂靜. 色身有識名有識身. 簡無識位.

初從定出此身寂靜. 返緣前定便作是思.

此滅盡定最爲寂靜極似涅槃. 如是證得

出定位中身之寂靜故名身證. 由滅定得及

出定後. 緣滅定8智現前. 證得身之寂靜

又解由得身寂靜. 及出定智現前. 證得身

之寂靜契經說有至不說身證者. 依經

起問言十八者. 於二十七賢聖中除九

無學. 故正理六十五云. 何緣佛說有學福田.

身證不還不預其數. 謂世尊告給孤獨言.

長者當知. 福田有二. 一者有學. 二者無學.

有學十八. 無學唯九. 何等名爲十八有學. 謂

預流向. 預流果. 一來向. 一來果. 不還向. 不

還果. 阿羅漢向. 隨信行. 隨法行. 信解. 見至.

家家. 一間9中. 10生. 有行. 無行. 上流. 是名十

八. 何等名爲九種無學. 謂退法. 思法. 護法.

安住法. 堪達法. 不動法. 不退法. 慧解脫. 俱解

脫. 是名爲九11種(解云. 俱舍二十五云. 非練根得名爲不退. 練根所得名爲不動)

依因無故者. 答何謂依因者. 徵

謂諸無漏至說有學差別者釋. 謂諸無漏

下	欄

戒定慧三學. 及擇滅果法. 依彼差別立有

學故. 故名依因. 因彼立故故名爲因. 此滅

盡定非是三學以有漏故. 亦非學果以有

爲故. 故不約成彼說有學差別不還

差別至數成多千者. 結前生後其義云

何者. 問且如中般至12九十二者. 答. 且

如中般約根成三. 約地成四. 約姓成六.

約處成十六. 約地離染成三十六. 色界具

縛乃至已離第四靜慮八品染故. 離第九

品卽是空處具縛故不說之. 若約處種姓

離染根建立總成二千五百九十二

云何如是者. 問且於一處至九百六十

者. 答. 諸離下地九品染者. 卽說名爲上地具

縛. 爲成四靜慮. 一一地離染九數皆等故.

以斷下地第九品染不生下故. 故斷第九

爲上具縛. 斷下地第九幷上地前八品卽

成九品. 故名離染九數等也. 餘文例釋. 總

結可知

已辨第三至成無學應果者. 此下第四明阿

羅漢向果. 就中. 一明向果差別. 二因論

明治道. 三明盡智後智. 四便通明道果. 五

明六種種姓. 此卽第一明向果差別. 一結

前. 二生下. 三頌釋. 就頌中前一頌半明

向. 後兩句明果. 又婆沙六十五云. 問何故

離欲界染立二沙門果. 謂一來不還果. 離

色*界無色界染立13一沙門果謂阿羅漢

果. 復次以欲界難斷難破難可越度故離

彼染立二14果. 色*界無色界易斷易破易

可越度故離彼染唯立一*果15(廣如彼釋)又云.

經數: 一八二一

經名: 俱舍論記卷第二十四

頁數: 三六六

上	欄

問何故離見所斷染立一沙門果. 離修所

斷染立後三沙門果耶. 答見所斷染易可

遠離故. 離彼時立初一沙門果. 修所斷染

難可遠離故. 離彼時立後三沙門果

論曰至阿羅漢向者. 釋初行頌. 如文可知

卽此所說至最爲勝故者. 釋第五第六

句. 此定從喩爲名故名金剛喩定. 如世金

剛能破一切. 此定亦爾. 能破一切惑. 故正理

云. 此定堅銳喩若金剛金剛喩定至互

爲因故者. 總有三說. 此卽初師. 金剛喩定

說有多種. 謂斷有頂第九品惑無間道生.

通依九地. 故說此定約諸智別. 約行相別.

約所緣諦別. 未至定攝有五十二. 如文可

知. 如未至定攝有五十二. 靜慮中間及四

靜慮應知亦爾空處二十八. 謂於前五十

二內. 除緣滅道二法智. 及除緣下四靜

慮滅類智. 總除六智各四行相四六二十四.

餘有二十八識處二十四. 於前二十八.

又除緣空處滅類智四行無所有處二十.

於前二十四. 又除緣識處滅類智四行. 以

依無色無有法智及緣下滅滅類智故. 所

以除法智及緣下滅類智. 然緣下地對治

道者. 以同品道互相因故. 故三無色道類智

能緣九地道有說此定至二十四者. 第

二師解. 有說此定約智約行約緣別故. 未至

定攝有八十種. 謂道類智緣八地道. 亦各別

有四行相應四八三十二. 於中除四已入

前五十二中故. 由此於前五十二上. 增二

十八成八十種. 如未至定攝有八十種. 靜

中	欄

慮中間及四靜慮. 應知亦爾空處四十. 除

緣滅道法智. 及緣四靜慮. 四滅類智四道

類智. 總除十智各1別有四行. 總除四十. 故

八十中唯有四十識處三十二. 於前四十.

又除緣空處滅道類智八行但有三十二

無所有處二十四. 於前三十二. 又除緣識

處滅道類智八行. 但有二十四復有

欲令至二十四者. 第三師解. 復有欲令金

剛喩定. 約智約行約緣別故. 未至地攝總

有一百六十四種. 謂滅類智緣八地滅. 有

別有總. 各四行相應八地別緣有八. 如初

師說言總緣者. 以二合緣有七. 以三合

緣有六. 足前成十三. 以四合緣有五. 足

前成十八. 以五合緣有四. 足前成二十

二. 以六合緣有三. 足前成二十五. 以七合

緣有二. 足前成二十七. 以八合緣有一. 足

前成二十八. 凡此合緣□次合緣. 不得超

間而緣. 以四行相乘二十八智各有四行.

成一百一十二. 故言由此於初師五十二上.

增一百一十二. 總成一百六十四種. 如未

至定攝日六十四. 靜慮中間及四靜慮應知

亦爾空處五十二. 但加合緣滅. 餘皆如初

師. 言合緣者. 以二合緣有三. 以三合緣有

二. 足前成五. 以四合緣有一. 足前成六.

以四行乘2前六智四六二十四. 於初師二

十八上增二十四. 故成五十二識處三

十六. 但加合緣滅. 餘皆如初師. 言合緣者

以二合緣有二. 以三合緣有一. 足前成

三. 以四行乘三智三四十二. 於初師二十

下	欄

四上. 加十二. 卽成三十六也無所有處

二十四. 但加合緣滅. 餘皆如初師. 以二合

緣唯有一種. 以四行乘一智成四. 於初師

二十上加四. 成二十四也. 於三說中第三

爲正. 故婆沙二十八評家云. 如是說者. 依

未至定有百六十四金剛喩定 若就種

姓至如理應思者. 此金剛喩定若就六種種

姓三根等分別. 更成多種. 如理應思

此定旣能至皆名有學者. 釋後兩句. 此定旣

能斷有頂3地第九品惑. 能引此第九品惑

盡得俱行盡智令起至生相中又解能

引此惑盡得令起. 能引此惑盡得俱行盡

智令起. 金剛喩定是最後無間道. 盡智是

最後解脫道由此解脫道與諸漏盡得最初

俱生. 從俱生得爲名故名盡智. 餘無生等

雖盡得俱而非初故. 又正理云. 或此盡言

顯一切盡. 謂第九品及所餘惑. 皆得擇滅

故名爲盡. 金剛喩定能引諸惑盡得俱行盡

智令起. 此與一切煩惱盡得最初俱生故

名盡智有餘師說. 惑盡身中4此最初生

故名盡智(已上論文)如是盡智至現已生. 便成無

學阿漢果. 阿羅漢此云應. 已得無學應果

法故. 爲得別果所應修學. 此無有故得

無學名. 卽此無學唯應作他利益事故. 諸

有染者所應供故. 依應義立阿羅漢名. 又

婆沙九十四釋云. 復次阿羅者. 謂一切煩惱.

漢名能害. 用利慧力害煩惱賊. 令無餘

故名阿羅漢. 復次羅漢名生. 阿是無義. 以

無生故名阿羅漢. 彼於諸界諸趣諸生生

經數: 一八二一

經名: 俱舍論記卷第二十四

頁數: 三六七

上	欄

死法中不復生故. 復次漢名一切惡不善

法. 言阿羅者. 是遠離義. 遠離諸惡不善法

故名阿羅漢(已上論文)義准已成四向三果皆名

有學何緣前七得有學名者. 問爲

得漏盡至爲三自體者. 答. 爲得漏盡常樂

學故. 學體有三. 謂戒定慧. 言定是心. 從

所依爲名若爾異生應名有學者. 難.

若爾異生應名有學. 亦爲得漏盡常樂學

彼戒定慧故不爾未如實至重說學言

者. 釋. 不爾. 異生雖學戒等. 未得無漏慧

如實見知四諦理故. 彼容後時退失正學.

入諸外道作邪學故. 故不於彼立有學名.

諸有學已能如實見諦. 正學無退得有學

名. 由此善逝爲顯1定義. 於有學者再說

學言. 如契經中佛告憺□. 學所應學無漏

正法. 學所應學無漏正法. 我唯說此名有

學者. 論主釋經爲令了知學正所學無漏

戒等. 無有退失名有學者. 故薄伽梵重說

學言. 聖雖有退. 必無退盡作邪學理. 故名

不退聖者住本性如何名有學者. 問. 聖

者住本性. 如何名有學言住本性. 或不

退轉. 或不進修. 故婆沙一百七十六云. 謂學

住本性有二因緣名住本性. 一守賢善性

而無退轉. 二守自分位而不進修. 廣如彼

釋學意未滿至常隨2逐故者. 答. 雖住

本性學意未滿. 如路行者暫止息時行意不

息亦名爲行又解云. 雖住本性或學法

得常隨*逐故亦名爲學學法云何至

無漏有爲法者. 問答明學無學法. 可知

中	欄

云何涅槃至亦成就故者. 此明涅槃非學

3無學. 如文可知如是有學至非前果

攝者. 此總結也. 如是有學及無學者四向四

果. 總成八聖補特伽羅. 名雖有八事唯有

五. 謂住四果及初果向. 以後三果向不離

前三果故. 以帶前果行後向故. 初向以

無前果可攝故別立一. 此依漸次得果者

說若倍離欲前六品染. 及全離欲九品染

者. 住見道中名爲一來不還果向. 復名4二

事. 非前預流一來果攝或非前果攝以

前無果故

如前所說至餘由二離染者. 此下第二因論

明治道. 就中. 一地由道離染. 二道引離繫

得. 三道離地通局. 四近分攝道別. 五世俗道

緣行此卽第一地由道離染論曰至

俱能離故者. 唯無漏道離有頂染. 此於無漏

勢力增强. 自上地等5皆能治故. 非有漏道.

所以者何. 唯於次上近分地中. 起世俗道

治下地惑. 此有頂上更無世俗近分道故

非上斷下. 雖有自地有漏治道. 自地不能

治自地故. 所以者何. 自地治道. 自地煩惱

所隨增故. 如人被縛不能自解. 復正理

云. 若彼煩惱於此道隨增. 此道必不能治

彼煩惱. 若此道力能對治6彼. 則彼惑於此

道必不隨增. 故自地道不治自地雖下地

道非上地惑之所隨增. 勢力劣故下非斷

上釋下一句. 如文可知

旣通由二至同所作故者. 此卽第二道引離

繫得. 如文可知. 又顯宗三十二云. 由此有

下	欄

學離八修斷. 世出世道隨一現前. 各未來

修世出世道. 此總7相說. 以無漏道離上七

地前八品時. 不修上邊世俗道故. 唯有無

8漏一離繫得. 離第九品方可具二. 或應

許得離繫道而修. 或應斷染時許依下

修上有餘師釋至成彼煩惱者. 述異

釋. 此師意9證以無漏道離染. 必能引起

有漏離繫得. 有捨無漏得煩惱不成故. 謂

有學聖以無漏道離彼地染時. 若不引生

同治有漏離繫得者. 則以聖道具離八地

染得九地勝果道. 後依靜慮得轉根時. 頓

捨先來九地所有果向諸鈍聖道. 唯得靜慮

利果聖道. 於八地中下五離繫可言有無

漏得. 上三無色煩惱離繫應皆不成. 以無

漏得隨鈍道. 捨於彼離繫得旣不成. 是則

還應成彼煩惱此證非理至故不成證

者. 論主破. 此證非理. 所以者何. 彼聖設無

有漏斷得. 亦不成就上地煩惱. 如聖分離

有頂一品乃至八品得轉根時. 及異生生

上不成惑故. 謂如聖者分離有頂一品乃

至八品染已. 後依靜慮得轉根時. 無漏斷

得旣已頓捨. 彼地離繫無有漏得. 而10彼地

惑亦不成就. 又如異生生二定等. 雖捨欲

界11等煩惱斷得. 而不成就欲界等煩惱. 故

正理云. 以欲界等有漏離繫得初定等攝. 唯

彼能治故. 若生上地此得必捨. 生上地必

捨12下有漏善故問此二離繫旣無有得.

惑寧不成答如正理云. 此二雖無煩惱

斷得. 而勝進故遮惑得生(已上論文)亦亦應然.

經數: 一八二一

經名: 俱舍論記卷第二十四

頁數: 三六八

上	欄

故不成證旣說聖者至無漏斷得者. 此

卽類釋. 義准異生用有漏道離下八地. 唯

能引起有漏斷得不修無漏. 未入聖故.

1幷諸聖者用無漏道. 離見斷惑及有頂修.

唯能引生無漏斷得不修世2俗. 與世俗

道不同事故. 雖世俗道亦能斷下八地見

惑. 見道不能斷彼修惑. 故言不同

由何地道至已離故者. 此卽第三道離地通

局. 諸無漏道通依九地. 謂四靜慮未至中

間及三無色. 若未至攝能離九地. 餘八地

攝隨其所應各能離自及上3地染. 初定中

間能離自地及上七地. 乃至無所有處能離

自地及上有頂. 不能離下. 上道現前下已

離故. 諸有漏道一切唯能離次下地. 非自

地. 非上地. 非更下地. 如依第二靜慮近分

起世俗道. 唯能離次下初靜慮染. 自地煩惱

所隨增故. 不能離自地. 勢力劣故不能

離上. 欲已離故不能離下

諸依近分至必入根本者. 此卽第四近分攝

道別. 近分但能離下八地. 此文應言所離

有八. 謂除非想而言九者. 此通擧也又

解初定近分是無漏者. 亦能通離有頂地染

故4云九也. 以實而言. 初定近分亦能離上.

前句中言近分離下. 從多分說. 初定二定

根本喜受. 第三靜慮根本樂受. 近分皆捨故

言受異. 上五近分根本皆是捨受. 餘文可

知

諸出世道至及靜妙離三者. 此卽第五世俗

道緣行. 上兩句答初問. 下兩句答後問

中	欄

論曰至□此應釋者. 謂諸無間道緣自次

下地諸有漏法. 作粗5苦等三行相中隨一

行相. 若諸解脫道緣次上地諸有漏法. 作

靜妙等三行相中隨一行相. 故正理云. 約容

有說二道各三. 非諸有情於離染位無間.

解脫皆各具三(已上論文)下地有漏法. 非同上地

寂靜故說名爲粗. 由大□勞方能越故. 下

地有漏法. 非同上地美妙故說名爲苦. 下

地有漏法. 由多煩惱粗重不調柔性能違

害故. 下地有漏法. 非同上地出離故說名

爲障. 由此能□越自地故. 如獄厚壁能

障出離. 解脫道中靜妙離三. 如其次第. □

此無間粗苦障三應知准釋問何無間後

起何解脫解云隨一一後皆容起三. 故

婆沙六十四云. 評曰此事不定. 從粗行相無

間道. 後容起靜等三種行相爲解脫道. 從

苦行相無間道. 後容起妙等三種行相爲

解脫道. 從障行相無間道. 後容起離等三

種行相爲解脫道. 以此六種有漏行相隨

離染者所樂起故問世俗無間緣次下地.

世俗解脫緣次上地. 爲約行修爲約得修

解云但據行修. 若據得修及與所緣此卽

不定. 故正理六十六云. 此中異生離欲*界

染. 九無間道. 粗等三行隨一現前. 各未來修

粗等三行. 八解脫道. 靜等三行隨一現前. 各

未來修粗等六行. 後解脫道現在. 未來所修

如前八解脫道. 與前別者. 復修未來初靜

慮攝無邊行相如是乃至離無所有染無

間解脫道所修應知若諸聖者. 以世俗

下	欄

道離欲界染九無間6道. 粗等三行隨一現

前. 各於未來修十九行. 謂粗等三有漏無

漏十六聖行. 八解脫道. 靜等三行相隨一現

前. 7各未來修二十二行. 謂前十九加靜等

三. 後解脫道現在. 未來所修如前八解脫道.

與前別者. 復修未來初靜慮攝無邊行相

離初定染九無間道. 粗等三行隨一現前. 各

於未來修十九行. 謂粗等三及唯無漏十

六聖行. 此十六行是下地攝. 以上地邊無聖

行故. 8後修聖行准此應知. 八解脫道. 靜

等三行隨一現前. 各未來修二十二行. 謂前

十九加靜等三. 後解脫道現在未來所修如

前八解脫道與前別者. 復修未來二靜慮攝

無邊行相如是乃至離無所有處染無間

解脫道所修應知有餘師言. 異生聖者. 離

欲無間解脫道中. 亦修不淨息念慈等. 離

餘上地所修如前. 初靜慮邊善根廣故修如

是行. 上諸定邊善根少故所修如前. 又欲界

中有多煩惱. 爲欲斷彼修多對治. 上地不

然. 故修治少離欲界染九無間道. 未來

所修粗等三行唯緣欲界. 八解脫道. 未來所

修粗等三行通緣欲界及初靜慮. 靜等三行

緣初靜慮. 後解脫道. 未來所修粗等三行通

緣三界. 靜等三行緣初靜慮乃至有頂

離初定染九無間道. 未來所修粗等三行緣

初靜慮. 八解脫道. 未來所修粗等三行緣初

二定. 靜等三行緣第二定. 後解脫道. 未來所

修粗等三行通緣三界. 靜等三行緣第9二

定乃至有頂離二靜慮三靜慮染隨其

經數: 一八二一

經名: 俱舍論記卷第二十四

頁數: 三六九

上	欄

所應皆准前說離四定染九無間道未來

所修粗等三行. 緣第四定. 八解脫道. 未來所

修粗等三行. 緣第四定及緣空處. 然非一

念以界別故. 靜等三行唯緣空處. 後解脫

道. 未來所修粗等三行靜等三行. 皆緣空處

乃至有頂離空處染九無間道未來所修

粗等三行唯緣空處八解脫道. 未來所修粗

等三行. 緣空處識處. 靜等三行. 唯緣識處.

後解脫道. 未來所修粗等三行靜等三行.

俱緣識處乃至有頂. 離識處染無所有染.

隨其所應皆准前說. 何緣最後解脫道中.

未來所修粗等三行靜慮攝者通緣三界. 無

色攝者唯自上緣. 諸靜慮中有遍緣智. 無色

根本必不下緣. 故二所修所緣有別

傍論已了至此應果皆有者. 此卽第三明

盡智後智. 結問頌答論曰至後容退故

者. 不動種姓諸羅漢盡智無間後必起無生

智. 非盡智後. 更有盡智無學正見無間而

生. 除不動法餘五阿羅漢. 盡智無間後. 或

有盡智生. 或卽引生無學正見. 非無生智

後容退故前不動種姓無正見生耶者.

問有正見生至或無學正見者. 答. 有正

見生. 而不說者. 一切應果皆有此見故. 故

前不動不別說之. 1謂不動法無生智後. 或

有無生智起. 或無學正見生. 故正理六十六

云. 於此位中總略義者. 若不動法初起盡

智唯一刹那. 次無生智亦一刹那. 或有相

續若時解脫初起盡智或一刹那. 或有

相續. 此二所起無學正見皆無決定. 刹那相

中	欄

續如前說. 彼非正心故問若言時解脫

盡智或一刹那. 不動無生智或一刹那. 彼二

智後但起無學正見不起世俗心2者何故

婆沙一百二云. 此中時愛心解脫阿羅漢. 金

剛喩定唯一刹那. 盡智流注長時相續. 從盡

智出或起無學正見. 或起世俗心不動心

解脫阿羅漢. 金剛喩定及盡智唯一刹那. 無

生智流注長時相續. 從無生智出或起無學

正見. 或起世俗心一切3羅漢皆修無學

正見圓滿. 而非一切皆現在前解云正理

通據刹那. 唯據無漏心. 婆沙通據有漏心.

唯據相續. 各據一相□不相違

前說四果是誰果耶者. 此下第四便通明

道果. 就中. 一沙門性果數. 二位四果因

緣. 三別明中二果. 四4明沙門果異名. 五沙

門果依身此下第一*明沙門性果數. 5此

問也此四應知是沙門果者. 答何

謂沙門性至總有幾種者. 復爲三問頌

曰至解脫道及滅者. 初句答初問. 第二句

答第二問. 下兩句答第三問論曰

至非眞沙門者. 釋初句. 沙門此云勤息.

以能勤勞息煩惱故. 諸異生類雖欲斷惑.

有計無想能趣涅槃. 此名異趣涅槃. 故言

異生不能無異趣涅槃. 非眞沙門. 設心涅

槃亦非究竟. 故言異生不能究竟趣涅槃.

非眞沙門. 餘文可知有爲無爲是沙門

果者. 釋第二句. 有爲無漏五蘊及擇滅無爲

是沙門果體契經說此至八十九種者.

釋下兩句. 經依別意說. 此果體差別有四.

下	欄

論依法相. 理實就位6分有八十九. 皆解脫

道擇滅爲性謂爲永斷見所斷惑. 有八忍

無間道. 八智解脫道. 及爲永斷九地修惑

各有九品九九八十一無間道. 八十一解脫

道. 見修位中諸無道. 唯沙門性非沙門

果. 以能斷障引後起故諸解脫道是沙門

性. 亦是沙門有爲果體. 是彼無間所引等流

士用果故. 雖解脫道亦引無間. 非遍引故.

非斷障故不說無間爲解脫果. 一一擇滅

唯是沙門無爲果體. 是彼無間道離繫士用

果. 卽8是正理不生士用. 如是總說合成八

十九種沙門果也

若爾世尊何不具說者. 此卽第二立四果因

緣. 問. 有八十九世尊何故不具說耶

果雖有多至故佛不說者. 答. 若於斷位. 若於

道位. 具足五因佛於經中建立爲果. 言五

因者. 一捨曾道. 謂捨先曾得果道向道故.

若預流果但捨向道. 若後三果捨前果道及

前向道. 二得勝道. 謂得果位攝殊勝道故.

三總集斷. 謂總能起一類勝得得諸斷故.

非唯一得得諸斷也. 得智得行如文可

知問何故於此四位具五因建立四果

非餘位耶解曰一切煩惱總有二類. 所謂

見修. 見惑易斷總立一果. 修惑難斷別立

三果. 所以斷見煩惱最初盡故立預流果.

就修位中欲惑難斷別立二果. 上界易斷

總立一果. 就斷欲界九品之中. 已斷六品

三分斷二立一來果. 次斷後三. 雖非9斷

强惑. 不善煩惱初斷盡故. 出欲界故. 立不

經數: 一八二一

經名: 俱舍論記卷第二十四

頁數: 三七○

上	欄

還果. 後1復斷上界修惑總盡無記惑初故

立阿羅漢. 故於此四具足五因. 建2立四

果. 非餘位也. 又正理3六十七云. 或有本有

二. 謂欲界有頂二越有頂. 二越欲界. 故

唯立四爲沙門果(已上論文)

若唯淨道至亦名沙門果者. 此卽第三別明

中二果. 一來不還. 問及頌答論曰至謂

斷五下4結者. 釋上兩句以世俗道斷六品

惑得一來果. 斷九品惑得不還果時. 此果

非唯以世俗道所得擇滅爲斷果性. 兼以

見道所得擇滅. 於中相雜總成一果. 同能

一類果道勝得. 得彼所得諸擇滅故. 由此

契經言. 云何一來果. 謂斷見道三結. 及斷

修所斷六品名薄貪嗔癡. 云何不還果. 謂

斷五下分結. 於五結中. 三是見斷. 二是修

斷. 引經意證二果相雜. 故世俗道所得擇

滅. 與無漏道所得雜故. 以少從多. 名沙

門果. 故婆沙六十六云. 應作是說從多立

名. 多是聖道所得果故. 謂世俗道得二果

時. 三界一切見所斷斷. 皆是聖道力所得故

名沙門果. 雖有欲界六品九品修所斷斷.

非聖道得. 然從多分亦得建立沙門果名.

一無漏得總所得故又世俗道至沙門果

體者. 釋下兩句. 又世俗道所得擇滅亦有現

起. 無漏斷得所任持故. 由此無漏得力所

持. 退不命終還得果故. 無漏斷得卽所印

故. 亦得名爲沙門果體. 約得說也

此沙門性有異名耶者. 此下第四沙門果異

名. 牒前起問亦有者. 答云何者

中	欄

徵頌曰至或具輻等故者. 答. 初頌辨異

名. 後頌明法輪論曰至亦名淸□者.

釋初頌. 依世俗理. 則諸沙門異婆羅門. 依

勝義理卽前所說眞沙門性. 經亦說名婆羅

5門以能遣除諸煩惱故. 與能勤勞息諸

煩惱義相似故. 故沙門體卽婆羅門卽此

婆羅門6則亦名爲梵輪. 是眞梵王力所轉

故. 梵所轉輪故名梵輪. 佛與無上梵德相

應. 是故世尊獨應名梵. 由契經說佛名梵

等梵此云淨卽於此中至故名法輪

者. 釋第五第六句. 卽於此梵輪中. 唯依見

道. 世尊有處說名法輪. 以法爲輪故名法

輪. 猶如世間聖王輪故. 有速等五相. 見道

似彼故名法輪見道如何與彼相似

者. 釋第七句. 此卽問也由速行等至似

世間輪者. 答. 如正理六十七云. 如聖王輪

行用速疾. 見道亦爾各一念故. 如聖王輪取

前捨後. 見道亦爾. 捨苦等境取集等故.

此卽顯示見四聖諦必不俱時. 如聖王輪

降伏未伏鎭壓已伏. 見道亦爾. 能見未見

能斷未斷. 已見斷者無迷退故. 如聖王輪

上下□轉. 見道亦爾. 7觀8上苦等已觀9下

苦等故. 由此見道獨名法輪尊者妙

音至故名法輪者. 釋後一句. 尊者妙音作如

是說. 如世間輪有輻□輞. 八支聖道似彼

名輪正見等四依戒緣境. 似世間輪輻. 正

語等三以戒爲體. 戒是衆行所依處故. 似

10世輪□. 正定能攝正見等四令不散故.

似*世輪輞. 故名法輪寧知法輪唯是

下	欄

見道者. 問□陳那等至正法輪故者. 答.

□陳那等五苾芻衆見道生時. 地空天神卽傳

唱言世尊旣轉正法輪故. 故知見道名爲

法輪. 雖佛自身先時已轉. 佛意益他. 據他

說故. 復言佛轉. 授能說手轉彼輪故. 推

11在世尊令所化者生尊重故□陳那是

婆羅門中之一姓也. 從姓爲名. 若云阿若

多□陳那. 阿若多此云已解. □陳那如前

說云何三轉十二行相者. 因斯義便復

問三轉十二行相此苦聖諦至所12說

如是者. 答. 此苦聖諦爲說見道. 此應遍知

爲說修道. 此已遍知爲說無學道. 是名三

轉. 卽於如是一一轉時別別發生眼智明

覺. 說此名曰十二行相. 於三位中各觀苦

諦有四行相. 三四卽成十二行相言眼智

明覺者. 婆沙七十九云. 眼者謂法智忍. 智者

謂諸法智. 明者謂13諸14類忍. 覺者謂諸類智

復次眼是觀見義. 智是是決斷義. 明是照了

義. 覺是警察義(解云. 前解約見道. 後解通三道)如是三轉十

二行相. 諦諦皆有. 應言十二轉四十八行

相. 然一一諦皆數等故. 但說三轉十二行

相如說二法. 二謂眼色乃至意法應

言十二. 而言二者以數等故如七處善.

五蘊各七. 應言三十五. 而15言七者以數

等故. 三轉十二16行相. 應知亦爾. 由此三轉

如其次第. 初轉顯示見道. 第二轉顯示修

道. 第三轉顯示無學道毘婆沙師所說如

是若爾三轉至立法輪名者. 經部難. 或

論主難. 若言三轉顯示三道. 是則三轉十二